มวลอากาศเย็นระลอกใหม่ทำให้ภาคเหนือ ภาคตะวันออกเฉียงเหนือ อากาศเย็นลง 6-8 มกราคมนี้
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา กล่าวว่า ในช่วงนี้มวลอากาศเย็นที่ปกคลุมประเทศไทยตอนบนเริ่มมีกำลังอ่อนลง ทำให้มีอุณหภูมิสูงขึ้น 1-2 องศาเซลเซียส แต่ยังมีอากาศเย็นถึงหนาวทั้งภาคเหนือและภาคตะวันออกเฉียงเหนือ โดยเฉพาะยอดภูและยอดดอยที่อากาศหนาวมีหมอกหนา ส่วนวันที่ 6-8 มกราคม 2566 จะมีมวลอากาศเย็นระลอกใหม่จะทำให้มีอากาศเย็นลงอีกครั้ง และจะมีลมแรงในพื้นที่ภาคตะวันออกเฉียงเหนืออุณหภูมิจะลดลง 1-2 องศาเซลเซียสช่วงวันที่ 7-8 มกราคม อาจจะมีฝนบางพื้นที่บริเวณภาคเหนือแต่ไม่รุนแรงนัก  อุณหภูมิประมาณ 12-19 องศาเซลเซียส ยอดดอยและยอดภูอุณหภูมิเฉลี่ย 4-12 องศาเซลเซียส สำหรับพื้นที่กรุงเทพมหานครอุณหภูมิสูงทำให้เกิดฝุ่นละอองมากขึ้น แต่เมื่ออากาศเย็นลงมีลมแรงช่วงวันที่ 6 - 7 มกราคมค่าฝุ่นละอองสะลมลดลงโดยจะมีฝนลงน้อยบางพื้นที่ขอให้รักษาสุขภาพจากอากาศที่เปลี่ยนแปลง รวมถึงการระมัดระวังอัคคีภัยจากลมแรงและอากาศแห้งสำหรับภาคใต้มรสุมตะวันออกเฉียงเหนือยังคงพัดปกคลุมอ่าวไทย และภาคใต้ ประกอบกับมีหย่อมความกดอากาศต่ำบริเวณเกาะบอร์เนียวจะเคลื่อนผ่านอ่าวไทยและภาคใต้ ช่วงวันที่ 6-8 มกราคมทำให้มีฝนเพิ่มขึ้นและมีฝนฟ้าคะนองเกิดขึ้นบางแห่ง คลื่นลมบริเวณอ่าวไทยมีกำลังปานกลาง คลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ทะเลอันดามันห่างฝั่งมีคลื่นสูง 1–2 เมตร ขอให้ใช้ความระมัดระวังในการเดินเรือโดยเฉพาะฝั่งอ่าวไทย